kombinácia De-press a antihistaminiká
Dobrý deň, môžem kombinovať De-press (keďže okrem iného obsahuje aj kozlík lekársky) s antihistaminikami? Ďakujem.
Dobrý deň,
ďakujeme za Vašu otázku.
Vzhľadom na obsah ľubovníka bodkovaného vo výživovom doplnku De-press môže dôjsť ku negatívnemu ovplyvneniu liečby antihistaminikami (skráteniu ich účinku). Z toho dôvodu sa uvedená kombinácia neodporúča. Vhodné je v prípade potreby zvoliť produkt bez jeho obsahu.
Prajem pekný zvyšok dňa.
S pozdravom
PharmDr. Veronika Kiabová